google/wiki40b huggingface dataset:
भव्य गांधी

सफर

इनके अभिनय की शुरुआत तारक मेहता का उल्टा चश्मा नामक धारावाहिक से हुई थी। जिसका प्रसारण सब टीवी पर 28 जुलाई 2008 से शुरू हुआ था। इसमें यह टीपेन्द्र जेठालाल गड़ा जिसे प्यार से टप्पू कहते हैं, का किरदार निभा रहे थे। 2010 में स्ट्राइकर नमक फिल्म में बाल अभिनेता के रूप में सूर्यकांत का किरदार निभाया था। इस फिल्म में इनके साथ सिद्धार्थ, विद्या मलवाड़े, पद्म प्रिया, अनुपम खेर, सीमा बिस्वास और आदित्य पंचोली ने भी काम किया था।
2017 में तारक मेहता का उल्टा चश्मा के धारावाहिक को इन्होंने छोड़ दिया। भव्य ने टेलीचक्कर को इस धारावाहिक को छोड़ने के कारण पूछने से बताया कि "हाँ मैंने इसे जनवरी में छोड़ दिया, इसके आठ साल और आठ महीने का सफर काफी अच्छा रहा, मैंने तारक... की टीम और असित मोदी के साथ इसका काफी आनन्द लिया और जिस तरह से मेरे प्रशंसकों ने मुझे प्यार दिया, मैं चाहता हूँ कि उसी तरह भविष्य में भी मुझे इसी तरह प्यार करें।" इनसे जुड़े एक व्यक्ति ने टेलीचक्कर को इनके इस धारावाहिक को छोड़ने का कारण बताया कि भव्य अब अभिनेता के रूप में और आगे बढ़ना चाहते हैं और नए परियोजनाओं में काम करना चाहते हैं। भव्य को हाल ही में एक गुजराती फिल्म में काम करने का मौका मिला है। यह उनकी पहली गुजरती फिल्म है।
फ़ास्फ़ोरस

हमारे शरीर में कई खनिज लवण पाए जाते है जिनमे से फास्फोरस भी एक खनिज है | शरीर के विकास और वर्द्धि के लिए अन्य खनिज लवणों की तरह फास्फोरस की भी अत्यंत आवश्यकता होती है | मानव शरीर में खनिजों में कैल्शियम सबसे अधिक मात्रा में पाया जाता है और कैल्शियम के बाद अगर देखा जाए तो दूसरा नम्बर फॉस्फोरस का ही आता है | शरीर के कुल भार का 1% भाग फास्फोरस होता है | यह शरीर की प्रत्येक कोशिकाओं में उपस्थित रहता है और कोशिकाओं के केंद्र में रहकर यह इनके विभाजन में सहायक होता है | दांतों और हड्डियों के निर्माण में फॉस्फोरस का 80% भाग कैल्शियम के साथ मिलकर कैल्शियम फॉस्फेट बनाता है | कैल्शियम फॉस्फेट ही हड्डियों और दांतों के निर्माण में उपयोगी होता है | एक स्वस्थ व्यक्ति के शरीर में लगभग 400 से 700 ग्राम फास्फोरस रहता है |
प्रस्तर

प्रस्तर का अर्थ होता है पत्थर।

मूल

प्रस्तर मूलतः संस्कृत का शब्द है। यह हिन्दी में तत्सम शब्दों की तरह अपना लिया गया है।
लौंडेबाजी

लौंडेबाजी या अप्राकृतिक सेक्स या sodomy किसी पुरुष का किसी पुरुष के साथ अथवा किसी पुरुष का किसी महिला के मलद्वार अथवा गुदा द्वार के साथ सम्भोग करना लौंडेबाजी या sodomy कहलाता है। इस अपराध को भारतीय दंड संहिता या IPC sec 377 के अंतर्गत रखा गया है इस अपराध को सबिओत करने के लिए ये साबित करना आवश्यक है की लिंग का प्रवेश गुदा द्वार से हुआ था। लिंग के गुदा द्वार मे प्रवेश करने के प्रयास पे धारा 511 लगायी जाती है जिसके तहत अपराधी को कुछ वर्षो के कारावास से लेकर आजीवन कारावस तक, जुरमाना अथवा दोनों किये जा सक्य्ते है। निष्क्रिय माध्यम (महिला व् पुरुष जिसके साथ भी ये अपराध हुआ हो ) द्वारा दि गयी सहमति भी मानय नहीं होती चाहे निष्क्रिय माध्यम यानि के महिला अगर पुरुर्ष की पत्नी भी हो तो भी सहमती देना कोई मायने नहीं रखता है। इसके अलवा अगर निष्क्रिय माध्यम ने सहमती दि है तो ये अपराध दोनों पर लागु होगा और निष्क्रिय माध्यम भी इस अपराध मे भागीदार माना जायेगा। अगर निष्क्रिय माध्यम कोई 18 साल से छोटा बच्चा हो तो आरोपी पर POCSO एक्ट Protection of Children from Sexual Offences Act( लैंगिक अपराधो से बालको का सरंक्षण अधिनियम) के तहत भी मुकदमा चलता है जिसके तहत सजा की अवधि 7 वर्ष से कम नही हो सकती परन्तु आजीवन कारावास मे बदल सकती है तथा अपराधी को सजा के साथ उचित जुरमाना भी लगाया जाता है।
अनुलाप

अनुलाप (tautology) तर्क में कथनों की ऐसी शृंखला को कहते हैं जिसमें कथनों में एक ही अर्थ दोहराकर या फिर पूर्णतः विपरीत अर्थ रखकर ऐसे तर्क की कृति की गई हो जिसे झुठलाना असम्भव हो लेकिन जिसमें कोई भी अर्थपूर्ण जानकारी प्रस्तुत न की गई हो। उदाहरण के लिए 'दुर्भाग्यवश, घातक दुर्घटना में वह मारा गया' एक अनुलाप है क्योंकि 'घातक दुर्घटना' की परिभाषा में 'जान खोने' का अर्थ पहले से ही निहित है।
चैत्र कृष्ण प्रतिपदा

चैत्र कृष्ण प्रतिपदा भारतीय पंचांग  के अनुसार प्रथम माह की सोलहवी तिथि है, वर्षान्त में अभी ३४४ तिथियाँ अवशिष्ट हैं।
न्गूनी भाषाएँ

श्रेणियाँ

न्गूनी भाषाओं को पारम्परिक रूप से दो श्रेणियों में विभाजित करा जाता है: ज़ुण्डा और तेकेला। इन दोनों में कई अंतर हैं जिनमें से एक यह है कि जहाँ ज़ुण्डा भाषाओं में "ज़" की ध्वनी प्रयोग होती है वहाँ तेकेला भाषाओं में "त" आता है। वास्तव में इसी अंतर के कारण इन श्रेणियों के नाम "ज़" और "त" से शुरु होते हैं। यही कारण भी है कि ज़ुलु में स्वाज़ीलैण्ड से सम्बन्धित जाति व भाषा को "स्वाज़ी" कहते हैं जबकि स्वाज़ीलैण्ड में वह "स्वाती" कहलाती है।
गुलाम जिलानी खान

पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
पंकज राग

जन्म

30 अक्टूबर 1964 जन्मस्थान=मुजफ़्फ़रपुर, बिहार, भारत

कृतियाँ

यह भूमंडल की रात है, धुनों की यात्रा 2010 केदार सम्मान प्रतिष्ठित सम्मान और पुरस्कार
एक्स-किरण प्रकीर्णन तकनीकें

एक्स-किरण प्रकीर्णन तकनीकें (X-ray scattering techniques) अविनाशी (non-destructive) वैश्लेषिक तकनीकों का ऐसा समूह है जो बहुत सी जानकारियाँ प्रदान करती है, जैसे- क्रिस्टल की संरचना, रासायनिक संरचना, पदार्थों एवं पतली फिल्मों के भौतिक गुण आदि। इन सभी तकनीकों में किसी परीक्षण नमूने के ऊपर एक्स-क्रणें डाली जातीं हैं और प्रकीर्णित एक्स-रे की तीव्रता को मापकर विश्लेषण किया जाता है। विभिन्न कोणों पर आपतित, भिन्न-भिन्न ध्रुवता वाली, तरंगदैर्घ्य वाली एक्स-किरणे लेकर विकीर्ण एक्स-रे का अध्ययन किया जाता है।
१९१३ ईसा पूर्व

१९१३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९१३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डाँगीबारी

डाँगीबारी नेपालके मेची अंचलके झापा जिला का एक गाँव विकास समिति है।
उम्मेद सिंह

(१)कोटा (राजस्थान) के राजा। इनके पिता का नाम गुमानसिंह था। 1827 ई. में गुमानसिंह की मृत्यु हुई तो उम्मेदसिंह मात्र 10 वर्ष के थे। अत: कोटा राज्य के प्रधान मंत्री जालिमसिंह के संरक्षण में इन्होंने राजगद्दी सँभाली। जालिमसिंह ने मराठों के उत्पात से कोटा राज्य को बचाए रखने के लिए अंग्रेजों से मित्रता की। 1860 ई. में कर्नल मानसन, युद्ध में होल्कर से हारकर, कोटा चले गए तो जालिमसिंह ने उनकी पूरी सहायता की, लेकिन होल्कर के नाराज हो जाने के डर से उन्हें नगर से दूर ही रखा। 1874 ई. में अंग्रेजी सरकार ने होल्कर के राज्य के चार परगने जालिमसिंह को पुरस्कारस्वरूप देने चाहे, परंतु उन्होंने उक्त परगने स्वयं न लेकर अपने स्वामी उम्मेदसिंह को दिलवा दिए।
(२) बूँदी (राजस्थान) के राजा। 1800 ई. में अपने पिता बुधसिंह की मृत्यु हो जाने पर इन्होंने बूँदी पर कब्जा कर लिया लेकिन अंबर के तत्कालीन महाराजा ईश्वरीसिंह ने इनपर चढ़ाई की और इन्हें मार भगाया। उम्मेदसिंह ने 1806 ई. में होल्कर की सहायता से ईश्वरसिंह को हराकर बूँदी पर पुन: अधिकार कर लिया। 1813 ई. में ये अपने पुत्र अजीतसिंह को शासनभार सौंपकर तीर्थाटन के लिए चले गए।  (३) शाहपुरा (राजस्थान) के राजा। ये राजाधिराज नाहरसिंह के ज्येष्ठ पुत्र थे। इनका विवाह खेतड़ी नरेश अजीतसिंह की पुत्री सूर्यकुमारी से हुआ था। सूर्यकुमारी से उत्पन्न इनका कोई भी संतान जीवित न रही, परंतु इन्होंने अपनी पत्नी के रहते दूसरा विवाह न किया। उनकी मृत्यु के बाद कृष्णगढ़ की राजकुमारी से इनका दूसरा विवाह हुआ जिससे इन्हें सुदर्शनदेव नामक पुत्र की प्राप्ति हुई। उम्मेदसिंह ने अपनी पहली पत्नी की स्मृति में उनके नाम पर नागरीप्रचारिणी सभा, काशी को 20 हजार रुपए देकर 'सूर्यकुमारी पुस्तकमाला' के प्रकाशन की व्यवस्था को जिसके अंतर्गत सभा अनेक आकर ग्रंथ छाप चुकी है। इसके अतिरिक्त इन्होंने 30 हजार रुपए के दान से गुरुकुल विश्वविद्यालय, कांगड़ी (हरिद्वार) में सूर्यकुमारी आर्यभाषा गद्दी (चेयर) तथा पाँच हजार रुपए देकर वहीं से 'सूर्यकुमारी ग्रंथावली' के प्रकाशन की व्यवस्था भी की। सन्‌ 1954ई. में राजा उम्मेदसिंह का देहावसान हो गया। (कै.चं.श.)
विद्युत अभियान्त्रिकी

विद्युत अभियान्त्रिकी विद्युत और विद्युतीय तरंग, उनके उपयोग और उनसे जुड़ी तमाम तकनीकी और विज्ञान का अध्ययन और कार्य है। प्रायः इसमें इलेक्ट्रॉनिक्स भी शामिल रहता है। इसमे मुख्य रूप से विद्युत मशीनों की कार्य विधि एवं डिजाइन; विद्युत उर्जा का उत्पादन, संचरण, वितरण, उपयोग; पावर एलेक्ट्रानिक्स; नियन्त्रण तन्त्र; तथा एलेक्ट्रानिक्स का अध्ययन किया जाता है।
एक अलग व्यवसाय के रूप में वैद्युत अभियांत्रिकी का प्रादुर्भाव उन्नीसवीं शताब्दी के अन्तिम भाग में हुआ जब विद्युत शक्ति का व्यावसायिक उपयोग होना आरम्भ हुआ। आजकल वैद्युत अभियांत्रिकी के अनेकों उपक्षेत्र हो गये हैं।
स्ट्रेट फ्रॉम दि हार्ट

यह भारतीय क्रिकेट के ऑल राउंडर रह चुके कपिल देव की आत्मकथा है।
मंडी डबवाली

विवरण

मंडी डबवाली एक नगर परिषद शहर है। यह हरियाणा और पंजाब की सीमा पर स्थित है। यह जिला मुख्यालय सिरसा से 60 किमी की दूरी पर है। मंडी डबवाली तहसील डबवाली और डबवाली विधानसभा निर्वाचन क्षेत्र के अंतर्गत आता है। मंडी डबवाली का पिन कोड 125104 है। भारत की 2001 की जनगणना में, मंडी डबवाली की जनसंख्या 53811 थी। पुरुषों की 53% और महिलाओं की 47% जनसंख्या थी। अगली जनगणना, 2011 में, ने दिखाया कि मंडी डबवाली की आबादी 269,929 थी। पुरुषों की 141945 जनसंख्या और महिलाओं की 127984 जनसंख्या हो गई।
यह शहर 2000 के दशक की शुरुआत में खुली बॉडी की जीपों के विनिर्माण और विपणन केंद्र रहा है। मंडी डबवाली में एक रेलवे स्टेशन है जो इसे बठिंडा (पंजाब) और हनुमानगढ़ (राजस्थान) से जोड़ता है। शहर में इंडोर स्टेडियम की सुविधा है

डबवाली आग त्रासदी

डबवाली की आग दुर्घटना 23 दिसंबर 1995 को हुई थी जिसमें लगभग 400 लोगों की मौत हो गई थी, जिनमें से ज्यादातर स्कूली बच्चों की मौत हो गई थी और 160 लोग घायल हो गए थे, जिनमें से आधे गंभीर रूप से जल गए थे। यह हादसा राजीव मैरिज पैलेस में एक स्थानीय डीएवी पब्लिक स्कूल द्वारा आयोजित एक समारोह के दौरान हुआ था। अब उसी स्थान पर उन लोगों की याद में एक पुस्तकालय स्थापित किया गया है।
बहिर्ग्रह खोज की विधियाँ

खगोलिकी में कोई भी ग्रह दूर से देखे जाने पर अपने पितृ तारे (जिसके इर्द-गिर्द वह कक्षा या ऑरबिट में हो) की कांति के सामने लगभग अदृश्य होता है। उदाहरण के लिए हमारा सूर्य हमारे सौर मंडल के किसी भी ग्रह से एक अरब गुना से भी अधिक चमक रखता है। वैसे भी ग्रहों की चमक केवल उनके द्वारा अपने पितृतारे के प्रकाश के प्रतिबिम्ब से ही आती है और पितृग्रह की भयंकर चमके के आगे धुलकर ग़ायब-सी हो जाती है। यही कारण है कि बहुत ही कम मानव-अनवेषित बहिर्ग्रह (यानि हमारे सौर मंडल से बाहर स्थित ग्रह) सीधे उनकी छवि देखे जाने से पाए गए हैं। इसकी बजाय लगभग सभी ज्ञात बहिर्ग्रह परोक्ष विधियों से ढूंढे गए हैं, और खगोलज्ञों ऐसी विधियों का तीव्रता से विस्तार कर रहे हैं।

स्थापित विधियाँ

इन विधियों के प्रयोग से कम-से-कम एक बहिर्ग्रह सफलतापूर्वक ढूंढा जा चुका है।

रेडियल वेग

यह विधि रेडियल वेग विधि (radial velocity method), डॉप्लर विधि (doppler method) और डगमग विधि (wobble method) के तीन नामों से जाती जाती है।
जब कोई ग्रह अपने पितृतारे की परिक्रमा करता है तो वह भी अपने पितृतारे पर एक गुरुत्वाकर्षक प्रभाव डालता है, जिस से वह तारा भी उस तारा-ग्रह समूह के संहतिकेन्द्र (सेन्टर ऑफ़ ग्रैविटी) की परिक्रमा करता है। कोई भी तारा हमारे सौर मंडल के सापेक्ष किसी वेग से हिल रहा होता है, और यह वेग उस तारे के वर्णक्रम में डॉप्लर प्रभाव द्वारा हुए खिसकाव से मापा जा सकता है। इस वेग में उस तारे की परिक्रमा से एक रेडियल वेग (त्रिज्या वेग) भी जुड़ जाता है और हम इसे उस तारे के वेग में डगमगाहट (उतार-चढ़ाव) द्वारा देख सकते हैं। अगर उस तारे के सौर मंडल में एक से अधिक ग्रह मौजूद हो तो उसके कुल वेग में उन सभी ग्रहों के प्रभाव से मिश्रित रेडियल वेग दिखता है जिसे हम गणित के प्रयोग से अलग कर सकते हैं। इन प्रभावों को मापने के लिए हमारे यंत्रों को बहुत ही संवेदनशील होने की आवश्यकता होती है, मसलन हमारे सूर्य में विशाल बृहस्पति केवल 13 मीटर/सैकन्ड का रेडियल वेग उत्पन्न करता है और पृथ्वी द्वारा उत्पन्न रेडियल वेग केवल 1 मीटर/सैकन्ड है। फिर भी समय के साथ-साथ हमारे यंत्र विकसित होते चले गए और अब बहुत से बहिर्ग्रह इस विधि से पाए जाते हैं।
सूर्य के बाद, हमारे सब से निकटतम तारे प्रॉक्सिमा सेन्टॉरी की प्ररिक्रमा कर रहा प्रॉक्सिमा सेन्टॉरी बी ग्रह इसी रेडियल वेग विधि से सन् 2016 में अनवेषित हुआ।
यह प्राकृतिक बात है कि किसी पितृग्रह का द्रव्यमान (मास) जितना कम होगा, उसकी परिक्रमा कर रहा बहिर्ग्रह जितना बड़ा (अधिक द्रव्यमान वाला) होगा और उस ग्रह की परिक्रमा कक्षा की त्रिज्या जितनी छोटी होगी (यानि वह ग्रह अपने पितृतारे के जितना पास होगा), उस ग्रह का अपने पितृतारे पर प्रभाव उतना ही अधिक होगा और उस तारे में रेडियल वेग का प्रभाव भी उतना ही आसानी से देखा जा सकेगा। इस कारणवश रेडियल वेग विधि से पाए गए बहिर्ग्रहों में बड़ी संख्या में या तो पितृतारे बहुत छोटे आकार के हैं (जैसे कि लाल बौनों के श्रेणी में हैं) या फिर वह बहिर्ग्रह भीमकाय हैं (अक्सर गैस दानव हैं), या तारा-ग्रह की दूरी बहुत ही कम है।
सेंट ब्रेंडन

वनस्पतियाँ और जीव

यहाँ के द्वीप समुद्री वनस्पतियों और जीवों में समृद्ध हैं, लेकिन कुछ द्वीपों पर ये चूहों की अनियंत्रित उपस्थिति के कारण गंभीर रूप से प्रभावित हुए हैं। कारगाडोस में लगभग १९० किमी(७३ वर्ग मील) चट्टान शामिल हैं। यह शायद हिंद महासागर में सबसे बड़ा अल्गल रिज है। नारियल के पेड़ कुछ द्वीपों के साथ ही झाड़ियों और घास पर पाए जा सकते हैं। द्वीपों को घिस चुके मूंगा के सफेद दानेदार रेत से ढका हुआ है, और अधिकांश स्थानों में गुआनो की मोटी परत मिल सकती है।
प्रति-गुप्तचरी

प्रतिगुप्तचरी ( Counterintelligence) वह गतिविधि है जिसका उद्देश्य अपनी गुप्तचर सेवा द्वारा किसी विपक्षी खुफिया सेवा के विरुद्ध  चलाए जा रहे  गुप्त कार्यक्रम की रक्षा करना है। इसी प्रकार, विदेशी शक्तियों, संगठनों या व्यक्तियों, अंतरराष्ट्रीय आतंकवादी गतिविधियों, या कभी-कभी कर्मियों, भौतिक दस्तावेज या संचार सुरक्षा कार्यक्रमों के लिए या उसके लिए आयोजित जासूसी, अन्य खुफिया गतिविधियों, तबाही या हत्याओं का मुकाबला करने के लिए एकत्रित जानकारी और गतिविधियों को भी प्रतिगुप्तचरी कहा जाता है।
शिखरजी

स्थिति

शिखरजी जैन धर्म के अनुयायिओं के लिए एक महतवपूर्ण तीर्थ स्थल है। पारसनाथ पर्वत विश्व प्रसिद्ध है। यहाँ हर साल लाखों जैन धर्मावलंबियों आते है, साथ-साथ अन्य पर्यटक भी पारसनाथ पर्वत की वंदना करना जरूरी समझते हैं। गिरीडीह स्टेशन से पहाड़ की तलहटी मधुवन तक क्रमशः 14 और 18 मील है। पहाड़ की चढ़ाई उतराई तथा यात्रा करीब 18 मील की है।
सम्मेद शिखर जैन धर्म को मानने वालों का एक प्रमुख तीर्थ स्थान है। यह जैन तीर्थों में सर्वश्रेष्ठ माना जाता है। जैन धर्मशास्त्रों के अनुसार जैन धर्म के 24 में से 20 तीर्थंकरों और अनेक संतों व मुनियों ने यहाँ मोक्ष प्राप्त किया था। इसलिए यह 'सिद्धक्षेत्र' कहलाता है और जैन धर्म में इसे तीर्थराज अर्थात 'तीर्थों का राजा' कहा जाता है। यह तीर्थ भारत के झारखंड प्रदेश के गिरिडीह जिले में मधुबन क्षेत्र में स्थित है। यह जैन धर्म का प्रमुख तीर्थ है। इसे 'पारसनाथ पर्वत' के नाम से भी जाना जाता है।

शाश्वत तीर्थ

जैन ग्रंथों के अनुसार सम्मेद शिखर और अयोध्या, इन दोनों का अस्तित्व सृष्टि के समानांतर है। इसलिए इनको 'शाश्वत' माना जाता है (परन्तु जिस धरती पर हम हैं, यह अशाश्वत है, इसलिए यहाँ कोई शाश्वत तीर्थ नहीं है)। प्राचीन ग्रंथों में यहाँ पर तीर्थंकरों और तपस्वी संतों ने कठोर तपस्या और ध्यान द्वारा मोक्ष प्राप्त किया। यही कारण है कि जब सम्मेद शिखर तीर्थयात्रा शुरू होती है तो हर तीर्थयात्री का मन तीर्थंकरों का स्मरण कर अपार श्रद्धा, आस्था, उत्साह और खुशी से भरा होता है।

मान्यताएँ

जैन धर्म शास्त्रों में लिखा है कि अपने जीवन में सम्मेद शिखर तीर्थ की एक बार भावपूर्ण यात्रा करने पर मृत्यु के बाद व्यक्ति को पशु योनि और नरक प्राप्त नहीं होता। यह भी लिखा गया है कि जो व्यक्ति सम्मेद शिखर आकर पूरे मन, भाव और निष्ठा से भक्ति करता है, उसे मोक्ष प्राप्त होता है और इस संसार के सभी जन्म-कर्म के बंधनों से अगले 49 जन्मों तक मुक्त वह रहता है। यह सब तभी संभव होता है, जब यहाँ पर सभी भक्त तीर्थंकरों को स्मरण कर उनके द्वारा दिए गए उपदेशों, शिक्षाओं और सिद्धांतों का शुद्ध आचरण के साथ पालन करें। इस प्रकार यह क्षेत्र बहुत पवित्र माना जाता है। इस क्षेत्र की पवित्रता और सात्विकता के प्रभाव से ही यहाँ पर पाए जाने वाले शेर, बाघ आदि जंगली पशुओं का स्वाभाविक हिंसक व्यवहार नहीं देखा जाता। इस कारण तीर्थयात्री भी बिना भय के यात्रा करते हैं। संभवत: इसी प्रभाव के कारण प्राचीन समय से कई राजाओं, आचार्यों, भट्टारक, श्रावकों ने आत्म-कल्याण और मोक्ष प्राप्ति की भावना से तीर्थयात्रा के लिए विशाल समूहों के साथ यहाँ आकर तीर्थंकरों की उपासना, ध्यान और कठोर तप किया।

मोक्ष स्थान

जैन नीति शास्त्रों में वर्णन है कि जैन धर्म के 24 तीर्थंकरों में से प्रथम तीर्थंकर भगवान 'आदिनाथ' अर्थात् भगवान ऋषभदेव ने कैलाश पर्वत पर, 12वें तीर्थंकर भगवान वासुपूज्य ने चंपापुरी, 22वें तीर्थंकर भगवान नेमीनाथ ने गिरनार पर्वत और 24वें और अंतिम तीर्थंकर भगवान महावीर ने पावापुरी में मोक्ष प्राप्त किया। शेष 20 तीर्थंकरों ने सम्मेद शिखर में मोक्ष प्राप्त किया। जैन धर्म के 23वें तीर्थंकर भगवान पार्श्वनाथ ने भी इसी तीर्थ में कठोर तप और ध्यान द्वारा मोक्ष प्राप्त किया था। अत: भगवान पार्श्वनाथ की टोंक इस शिखर पर स्थित है।
जीवन (अभिनेता)

जीवन (ओंकार नाथ धर) 1915-1987) एक हिन्दी फिल्म अभिनेता कलाकार थे। वह किरण कुमार के पिता हैं।
एसएलसी ट्वेंटी-20 टूर्नामेंट

2004 सीज़न

2004 ट्वेंटी-20 टूर्नामेंट 17 अगस्त से 3 सितंबर 2004 के बीच कोलंबो में आयोजित किया गया था।
विजेता: चिलाव मैरियन्स
 विजेता:  कोल्ट्स

2005–06 सीज़न

2005–06 ट्वेंटी-20 टूर्नामेंट 8 अक्टूबर और 5 नवंबर 2005 के बीच आयोजित किया गया था।
विजेता :  एसएससी
 उपविजेता : चिलाव मैरियन्स

2006-07 सीज़न

2006-07 ट्वेंटी-20 टूर्नामेंट 28 फरवरी और 4 मार्च 2007 के बीच आयोजित किया गया था।
विजेता :  रगामा
 उपविजेता : सरसेन्स स्पोर्ट्स क्लब

2007-08 सीज़न

2007-08 इंटर-प्रांतीय ट्वेंटी-20 का आयोजन 17 अप्रैल से 1 मई 2008 के बीच हुआ था।
विजेता :  वेम्बा
 उपविजेता :  रुहुना

2014-15 एसएलसी ट्वेंटी-20 टूर्नामेंट

विजेता : बदुरलिया क्रिकेट क्लब
 उपविजेता : सिंहली स्पोर्ट्स क्लब

2015-16 सीज़न

विजेता :  श्रीलंका आर्मी
 उपविजेता :  तमिल यूनियन

2017-18 सीज़न

विजेता : नोडस्क्रिप्ट्स क्रिकेट क्लब
 उपविजेता : कोलंबो क्रिकेट क्लब
बलहारा

बलहारा एक जाट गोत्र है।
नाट्य शास्त्र

नाटकों के संबंध में शास्त्रीय जानकारी को नाट्य शास्त्र कहते हैं। इस जानकारी का सबसे पुराना ग्रंथ भी नाट्यशास्त्र के नाम से जाना जाता है जिसके रचयिता भरत मुनि थे। भरत मुनि का जीवनकाल ४०० ईसापूर्व से १०० ई के मध्य किसी समय माना जाता है। 
संगीत, नाटक और अभिनय के सम्पूर्ण ग्रंथ के रूप में भारतमुनि के नाट्य शास्त्र का आज भी बहुत सम्मान है। उनका मानना है कि नाट्य शास्त्र में केवल नाट्य रचना के नियमों का आकलन नहीं होता बल्कि अभिनेता, रंगमंच और प्रेक्षक इन तीनों तत्वों की पूर्ति के साधनों का विवेचन होता है। ३७ अध्यायों में भरतमुनि ने रंगमंच, अभिनेता, अभिनय, नृत्यगीतवाद्य, दर्शक, दशरूपक और रस निष्पत्ति से सम्बन्धित सभी तथ्यों का विवेचन किया है। भरत के नाट्य शास्त्र के अध्ययन से यह स्पष्ट हो जाता है कि नाटक की सफलता केवल लेखक की प्रतिभा पर आधारित नहीं होती बल्कि विभिन्न कलाओं और कलाकारों के सम्यक के सहयोग से ही होती है।

टीकाएँ

नाट्यशास्त्र पर अनेक व्याख्याएँ लिखी गईं और भरतसूत्रों के व्याख्याता अपने अपने सिद्धान्त के प्रतिष्ठापक आचार्य माने गए जिनके मत काव्यशास्त्र सम्बंधी विविध वाद के रूप में प्रचलित हुए। ऐसे आचार्यों में उल्लेखनीय नाट्यशास्त्र के व्याख्याता हैं- रीतिवादी भट्ट उद्भट, पुष्टिवादी भट्ट लोल्लट, अनुमितिवादी शंकुक, मुक्तिवादी भट्ट नायक और अभिव्यक्तिवादी अभिनव गुप्त। इनके अतिरिक्त नखकुट्ट, मातृगुप्त, राहुलक, कीर्तिधर, थकलीगर्भ, हर्षदेव तथा श्रीपादशिष्य ने भी नाट्यशास्त्र पर अपनी अपनी व्याख्याएँ प्रस्तुत की थीं। इनमें से 'श्रीपादशिष्यकृत' 'भरततिलक' नाम की टीका सर्वप्राचीन प्रतीत होती है। अभिनवगुप्त द्वारा रचित अभिनवभारती, नाट्यशास्त्र पर सर्वाधिक प्रचलित भाष्य है। अभिनवगुप्त ने नाट्यशास्त्र को 'नाट्यवेद' भी कहा है। 
नाट्यशास्त्र में प्रतिपादित संगीताध्याय के व्याख्याता अनेक हो गए हैं। जिनमें प्रमुख भट्ट सुमनस्, भट्टवृद्धि, भट्टयंत्र और भट्ट गोपाल हैं। इनके अतिरिक्त भरतमुनि के प्रधान शिष्य मातंग, दत्तिल एवं कोहल नाट्यशास्त्र के आधार पर संगीतपरक स्वतंत्र ग्रंथ, सदाशिव और रंदिकेश्वर ने नृत्य पर तथा भट्ट तौत प्रभृति ने रसमीमांसा पर रचे हैं। भरत नाट्यशास्त्र का रस भावाध्याय भारतीय मनोविज्ञान का आधार ग्रंथ माना जाता है।
साँखेजुङ

साँखेजुङ नेपालके मेची अंचलके इलाम जिलाकी एक गाँव विकास समिति है।
श्वेतशल्कता

घटना और प्रसार

श्वेतशल्कता संबंधी घाव विश्व की लगभग 3% आबादी में पाए जाते हैं। श्लेष्मिक झिल्ली में लाल चकते होने (इरिथ्रोप्लेकिया) के समान ही श्वेतशल्कता आम तौर पर 2:1 पुरुष प्रधानता वाले 40 से 70 वर्ष की उम्र के बीच के वयस्कों में पाया जाता है।

कारण

श्वेतशल्कता प्रमुख रूप से तम्बाकू के प्रयोग के कारण होती है। रोग का कारण माने जाने वाले अन्य संभावित एजेंट एचपीवी (HPV's), कैंडिडा अल्बिकन्स एवं संभवतः शराब हैं। इसके साथ ही साथ, भारत में किए गए एक अध्ययन में श्वेतशल्कता के रोगियों में सीरम के स्तर विटामिन ए, बी-12, सी एवं फोलिक एसिड में कम पाए गए। अधिकांश की उत्पत्ति कैंसरकारी तत्व द्वारा श्लेष्म झिल्ली की जलन से होती है। ब्लडरूट (Bloodroot), जिसे अन्य प्रकार से सैंगुइनेरिया कहा जाता है, को भी श्वेतशल्कता के साथ जुड़ा होना माना जाता है।
श्वेतशल्कता के 5% से 25% तक घाव पहले से जहरीले घाव होते हैं; इसलिए सभी श्वेतशल्कताओं का इलाज दंत चिकित्सकों और चिकित्सकों द्वारा पहले से जहरीले घावों के रूप में किया जाना चाहिए - उनके ऊतक विज्ञान संबंधी मूल्यांकन या बायोप्सी (जीवोति-जांच) की आवश्यकता होती है। बालों वाली श्वेतशल्कता, जो एचआईवी संक्रमण और गंभीर प्रतिरक्षा की कमी वाले अन्य रोगों के साथ जुड़ा हुआ है, के एचआईवी (HIV) के साथ जुड़े होने पर वह लसीकार्बुद विकसित कर सकती है।

उपचार

श्वेतशल्कता उपचार में मुख्य रूप से पूर्वानुकूल कारकों - तम्बाकू के सेवन की समाप्ति, धूम्रपान, पान चबाना छोड़ना, शराब से परहेज - एवं पुरानी तकलीफ़ देने वाली वस्तुओं, जैसे कि दांतों के पैने किनारों - से छुटकारा पाना शामिल है। कैंसर-पूर्व होने वाले परिवर्तनों या कैंसर का पता लगाने पर एक बायोप्सी किया जाना चाहिए और घाव को शल्य चिकित्सा द्वारा निकाल देना चाहिए.
मुख के द्वारा बीटा कैरोटीन लेने से मुंह की श्वेतशल्कता वाले रोगियों में सुधार होता प्रतीत होता है। इन परिणामों की पुष्टि करने के लिए और अधिक शोध की जरूरत है।
मध्यप्रदेश राज्य कृषि उद्योग विकास निगम

मध्य प्रदेश राज्य कृषि उद्योग विकास निगम की स्थापना भारत सरकार एवं मध्य प्रदेश राज्य सरकार की सांझेदारी २१ मार्च १९६९ को कंपनी अधिनियम के अंतर्गत स्थापना हुई। निगम के मुख्य उद्देश्य राज्य में कृषि उत्पादन में वृद्धि हेतु आधुनिक तकनीक उपलब्ध कराना, सहायक एवं संपूरक खाद्यान्न की उपलब्धता की वृद्धि में योगदान देना एवं कृषि आधारित उद्योगों का विकास करना हैं। इनकी मुख्य गतिविधियां रासायनिक उर्वरक, यंत्रीकृत कृषि में ट्रेक्टर, पॉवर टिलर, पंपसेट, कृषि उपकरण, स्प्रिंकलर एवं टपक सिंचाई यंत्र, पौध संरक्षण, तौल-कांटे, प्रीक्लीनर डिस्टोनर, टूलकिट, हाइब्रिड एवं टिश्यू कल्चर से उत्पादित बीज एवं पौधों का विपणन करना हैं। इनके अलावा उन्नत कृषि उपकरण, ट्रेलर, टेंकर, का निर्माण एवं प्रदाय कराते हैं, डोजर, जेसीबी आदि की किराये पर सेवायें उपलब्ध कराते हैं, महिला एवं बाल विकास विभाग को पोषण आहार उपलब्ध कराने के साथ साथ ही जीवाणु खाद, जैविक खाद, कीटनाशक, बीजोपचार औषधियों का उत्पादन तथा विपणन तथा बायोगैस संयंत्रों की स्थापना में भी योगदान देते तथा सहायता करते हैं।
मध्य प्रदेश राज्य शासन एवं केन्द्र सरकार द्वारा निगम को कृषि आधारित उद्योगों की स्थापना को बढ़ावा देने हेतु नोडल एजेन्सी नामांकित किया गया है। प्रदेश शासन द्वारा प्रदेश में उपलब्ध गैर वन पड़त भूमि के उपयोग की नीति के क्रियान्यवन हेतु निगम को नोडल एजेंसी नामांकित किया गया है। निगम के द्वारा मध्यप्रदेश स्माल फारमर्स एग्री बिजनेस र्कन्सोटियम का कार्य प्रारंभ किया गया है।

प्रशासकीय ढांचा

निगम का मुख्यालय भोपाल में है, इसके अंतर्गत निम्न कार्यालय हैं:

जिला कार्यालय

मध्यप्रदेश के सभी जिला मुख्यालय में स्थापित हैं।

प्रसार

कृषि प्रक्षेत्र : ३२९९ एकड़ (यांत्रिकी कृषि प्रक्षेत्र, बाबई) होशंगाबाद जिला निगम की उत्पादन इकाईयां बाड़ी, रायसेन जिला तथा बायोफटिर्लाइजर संयंत्र भोपाल, जैविक खाद संयंत्र भोपाल/ग्वालियर में स्थित हैं।
अल साल्वाडोर के राष्ट्रपति

सेंट्रल अमेरिका के संघीय गणराज्य (1821-1841) के भीतर अल साल्वाडोर के राज्य प्रमुख

मुख्य लेख: मध्य अमेरिका के संघीय गणराज्य राज्य के प्रमुखों की सूची
कुँवर चैन सिंह

कुंवर चैन सिंह मध्य प्रदेश में भोपाल के निकट स्थित नरसिंहगढ़ परमार राजपूत रियासत के राजकुमार थे, जो 24 जून 1824 को अंग्रेजों के विरुद्ध लड़ते हुए वीरगति को प्राप्त हुए। 1857 के सशस्त्र स्वाधीनता संग्राम से भी लगभग 33 वर्ष पूर्व की यह घटना कुंवर चैन सिंह को इस अंचल के पहले स्वतंत्रता संग्राम सेनानी के रूप में प्रतिष्ठित करती है। मध्य प्रदेश सरकार ने वर्ष 2015 से सीहोर स्थित कुंवर चैन सिंह की छतरी पर गार्ड ऑफ ऑनर प्रारम्भ किया है 
अभिषेक राजपूत (परमार)
श्रीबरदी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

श्रीबरदी उपजिला बांग्लादेश के उत्तरी सीमा से सटे, म़यमनसिंह विभाग के शेरपुर जिले में स्थित है।